ร้านกาแฟร่ำเปิงร้านนี้ตั้งอยู่ไม่ไกลกับวัดร่ำเปิงค่ะ เป็นบ้านไม้หลังใหญ่ สงบและร่มรื่นมากๆเลยค่ะ 
ส่วนของร้านกาแฟจะเป็นลานด้านหน้าตัวบ้านค่ะ มีเปลญวนให้นอนเอนตัวเล่นด้วยค่ะ 
บรรยากาศของร้านเป็นบรรยากาศแบบเงียบสงบใต้ต้นไม้ใหญ่ค่ะ 
สำหรับเมนูกาแฟสดก็มีให้เลือกเยอะเลยค่ะ ทั้ง ร้อน เย็น หรือถ้าใครไม่ทานกาแฟ ที่นี้ก็มีชาให้เลือกเยอะค่ะ 
เป็นชาอังกฤษ หรือ ชาสมุนไพร พวกอัญชัญ ขิง ใบเตย มะตูม ก็มีค่ะ 
นอกจากนี้ยังมีชาเขียวนม ชาดำเย็น นมชมพู โกโก้ แล้วก็ยังมีน้ำผลไม้คั้นสด 
ที่ปรับเปลี่ยนไปในทุกๆวันด้วยค่ะ วันที่ไปจะมีน้ำสัปปะรด น้ำแอปเปิ้ล น้ำแครอทค่ะ 
นอกจากเครื่องดื่มแล้วก็ยังมีเค้กด้วยค่ะ แต่จะมีแบบเปลี่ยนๆกันไปทุกวันนะคะ 
มีทั้งเค้ก chocolate , white choc cheese , crepe cake , blueberry pie 
coconut cake , strawberry mousse ค่ะ แล้วก็ยังมี คุ้กกี้โฮมเมดด้วยค่ะ 

สำหรับราคาก็ปานกลางค่ะ ไม่ถูก ไม่แพง 
แต่เค้กอร่อย กาแฟก็หอมและอร่อยค่ะ บรรยากาศสบายๆมากๆเหมาะกับการนั่งจิบกาแฟยามเช้า 
เพิ่มความตื่นตัวมากๆเลยค่ะ
